Като юноша се занимава с няколко вида спорт – лека атлетика, гимнастика, фехтовка. През 1914 г. започва да играе футбол в тима на Унитас (Петроград). След революцията се премества в Москва, където е преподавател по фехтовка във Военната академия и паралелно с това играе футбол в градския шампионат. Аркадиев защитава цветовете на отборите на Рускабел, Сахарники, РКимА и Металург. За Металург (Москва) играе 5 сезона, като записва и 2 мача в първия Шампионат на СССР по футбол през пролетта на 1936 г.